Крыштап Жыгімонт Пац

**Крыштап Жыгімонт Пац** (1621 — ) — вайсковы і дзяржаўны дзяяч Вялікага Княства Літоўскага. Харунжы (1646—1856), падканцлер (1656—1658) і канцлер вялікі літоўскі (з 1658).

Быў старостам ковенскім, пінскім і астрынскім, адміністратарам Гарадзенскай і Аліцкай эканоміяў.

## Імя

Зігімунд, Зігімунт, Зігісмунд або Зігісмонд, пазьней Зыгмунд, Зыгмант або Жыгмант (Sigimund, Sigimunt, Sigismund, Sigismondus, Siegmund, Zygmont, Żygmont) — імя германскага паходжаньня. Іменная аснова сіг- (зыг-, зег-) (імёны ліцьвінаў Зігібут, Зыгел, Зыгер; германскія імёны Sigibot, Sigel, Siger) паходзіць ад гоцкага і бургундзкага sigus 'перамога', а аснова -мунд- (-мунт-, -монт-) (імёны ліцьвінаў Монтгерд, Валімонт, Скірмунт; германскія імёны Mundgerd, Walmont, Sciremunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Жыгімонт азначае «перамога гарлівасьці».

Адпаведнасьць імя Жыгімонт германскаму імю Sigimund сьцьвердзілі францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў, і амэрыканскі лінгвіст Альфрэд Зэн.

## Біяграфія
З шляхецкага роду Пацаў гербу «Газдава», сын Стэфана, падканцлера вялікага літоўскага, і Ганны з Дусяцкіх.

Навучаўся ў Кракаве, Падуі і Лейдэне. У Рыме дамогся дазволу запрасіць у Пажайск камэдулаў, дзе фундаваў іхны кляштар. Служыў у францускай, гішпанскай і галяндзкай арміях, атрымаў шэраг дзяржаўных пасадаў. У 1651 року на чале ўласнай гусарскай харугвы браў удзел у вайне супраць казакоў ва Ўкраіне. Быў адным з творцаў Аліўскай дамовы (1660 рок) паміж Рэччу Паспалітай і Швэцыяй.

Падтрымліваў прымірэньне Рэчы Паспалітай з Маскоўскай дзяржавай і складаньня зь ёй хаўруса супраць Турэччыны, інсьпіраваў падпісаньне Андросаўскага замірэньня (1667 рок) і потым зьвязу з Маскоўскай дзяржавай.

Быў зацятым супернікам Радзівілаў. Дамагаўся гвалтоўнай ліквідацыі канфэдэратаў у войску.

Карыстаўся вялікім даверам караля і ўвесь свой час праводзіў пераважна ў кампаніі манарха. Прытрымліваўся францускай арыентацыі і праекту абараньня караля і вялікага князя пры жыцьці папярэдніка, але ў 1667 року перайшоў да прааўстрыйскай шляхецкай групоўкі. На выбарах караля падтрымаў кандыдатуру Міхала Вішнявецкага (1669 рок), выступіў супраць абраньня Яна Сабескага (1674 рок). У канцы жыцьця страціў палітычны ўплыў.

У шлюбе з Клярай Ізабэлай дэ Майлі (1654 рок) меў сына, які памёр у маленстве.

## Галерэя

Krzysztof Zygmunt Pac.jpg|Д. Шульц, 1670 р.
Kryštap Žygimont Pac. Крыштап Жыгімонт Пац (J. Franck, 1674) (2).jpg|Ёган Францк, 1674 р. 
Kryštap Žygimont Pac. Крыштап Жыгімонт Пац (G. Rossi, XVII).jpg|Giuseppe Rossi, па 1684 р.
Kryštap Žygimont Pac. Крыштап Жыгімонт Пац (XVII).jpg|Невядомы мастак, XVII ст.


Kryštap Žygimont Pac. Крыштап Жыгімонт Пац (1651-1700).jpg|Невядомы мастак, 2-я палова XVII ст.
Kryštap Žygimont Pac. Крыштап Жыгімонт Пац (XVIII).jpg|Невядомы мастак, XVIII ст.
Kryštap Žygimont Pac. Крыштап Жыгімонт Пац (XVIII) (2).jpg|Невядомы мастак, XVIII ст.
Kryštap Žygimont Pac. Крыштап Жыгімонт Пац (A. Creuse, 1838-40).jpg|Auguste de Creuse, 1838—1840 рр.


## Крыніцы

## Літаратура
* 
* 

Катэгорыя:Нарадзіліся ў 1621 годзе
Крыштап Жыгімонт
Катэгорыя:Харунжыя вялікія літоўскія
Катэгорыя:Памерлі 10 студзеня
Катэгорыя:Памерлі ў 1684 годзе